Stouomp dirazo ha pedomp. Ya pedomp evit holl becherien ar bed a zo kollet Jezuz evito, a zo maro Jezuz dezo; Jezuz, gwir eo, ne chell mui mervel, met e kalon ar becherien-se e gwirionez ez eo maro. Jezuz a vev en hor chalon dre ar chras, hag an neb a goll ar chras dre ar peched, a goll eta buhez Jezuz a oa en e ene.  Digant ar Werchez, hag a car pegen kalet eo koll Jezuz ha pegen chouek e adkavout, goulen-nomp teneraat kalon ar becherien, rei dezo da gompren pegen  euzus eo o feched, pegen reuzeudik o stad ha pegen madelezus kalon an Aotrou Doue.  Neuze e tizroint davetañ hag en e garantez e kavint ar vuhez, al levenez hag ar silvidigez.